CELEX: 62014CN0571
Language: el
Date: 2014-12-10 00:00:00
Title: Υπόθεση C-571/14: Αίτηση προδικαστικής αποφάσεως την οποία υπέβαλε το Rechtbank Noord-Holland (Κάτω Χώρες) στις 10 Δεκεμβρίου 2014 — Timberland Europe BV κατά Inspecteur van de Belastingdienst, kantoor Rotterdam Rijnmond

2.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/13
            
         
      Αίτηση προδικαστικής αποφάσεως την οποία υπέβαλε το Rechtbank Noord-Holland (Κάτω Χώρες) στις 10 Δεκεμβρίου 2014 — Timberland Europe BV κατά Inspecteur van de Belastingdienst, kantoor Rotterdam Rijnmond
      (Υπόθεση C-571/14)
      (2015/C 073/19)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Noord-Holland
      
         Διάδικοι στην υπόθεση της κύριας δίκης
      
      
         Προσφεύγουσα: Timberland Europe BV
      
         Καθού: Inspecteur van de Belastingdienst, kantoor Rotterdam Rijnmond
      
         Προδικαστικά ερωτήματα
      
      
                  1)
               
               
                  Είναι ο κανονισμός (ΕΚ) 1472/2006 (1) ανίσχυρος κατά το μέρος που αφορά τον εδρεύοντα στο Βιετνάμ παραγωγό/εξαγωγέα (C) και τον εδρεύοντα στη Λαϊκή Δημοκρατία της Κίνας παραγωγό/εξαγωγέα (F), δεδομένου ότι διαπράχθηκε παράβαση των άρθρων 2, παράγραφος 7, στοιχείο β', και 9, παράγραφος 5, του κανονισμού (ΕΚ) 384/96 (2) του Συμβουλίου (στο εξής: βασικός κανονισμός), επειδή η Επιτροπή δεν αποφάνθηκε όσον αφορά την αναγνώριση καθεστώτος οικονομίας της αγοράς και την επιφύλαξη ατομικής μεταχειρίσεως που είχαν ζητήσει οι προαναφερθέντες παραγωγοί/εξαγωγείς;
               
            
                  2)
               
               
                  Είναι ο κανονισμός (ΕΚ) 1472/2006 ανίσχυρος κατά το μέρος που αφορά τους προαναφερθέντες στο πρώτο ερώτημα παραγωγούς/εξαγωγείς, δεδομένου ότι διαπράχθηκε παράβαση του άρθρου 2, παράγραφος 7, στοιχείο γ', του βασικού κανονισμού, επειδή η Επιτροπή δεν αποφάνθηκε εντός τριών μηνών από την έναρξη της διαδικασίας;
               
            
                  3)
               
               
                  Είναι ο κανονισμός (ΕΚ) 1472/2006 ανίσχυρος κατά το μέρος που αφορά τον παραγωγό/εξαγωγέα (A), ο οποίος αποτελεί μέρος της εδρεύουσας στο Βιετνάμ (B), και τον παραγωγό/εξαγωγέα (D), ο οποίος αποτελεί μέρος του εδρεύοντος στη Λαϊκή Δημοκρατία της Κίνας (E), δεδομένου ότι διαπράχθηκε παράβαση του άρθρου 2, παράγραφος 7, στοιχείο γ', του βασικού κανονισμού, επειδή η Επιτροπή δεν αποφάνθηκε εντός τριών μηνών από την έναρξη της διαδικασίας;
               
            
         (1)  Κανονισμός του Συμβουλίου, της 5ης Οκτωβρίου 2006, για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ορισμένων υποδημάτων που έχουν το πάνω μέρος από δέρμα, καταγωγής Λαϊκής Δημοκρατίας της Κίνας και Βιετνάμ (ΕΕ L 275, σ. 1).
      
         (2)  Κανονισμός της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56, σ. 1).